SVR เปิดจองซื้อไอพีโอ 31 ม.ค.-2 ก.พ.นี้ พร้อมขับเคลื่อนธุรกิจโตแกร่ง
ดีเดย์ “สิวารมณ์ เรียลเอสเตท” หรือ SVR เริ่มเปิดจองซื้อไอพีโอ 31 ม.ค.-2 ก.พ.นี้ ประกาศความพร้อมลงสนามเทรด mai วันที่ 8 ก.พ.66 เดินหน้าขับเคลื่อนธุรกิจโตแกร่ง
ดีเดย์ SVR เริ่มเปิดจองซื้อไอพีโอ 31 ม.ค.-2 ก.พ.นี้ ก่อนเทรด mai วันที่ 8 ก.พ.66 เดินหน้าขับเคลื่อนธุรกิจโตแกร่ง
30 ม.ค. 2566

บริษัท สิวารมณ์ เรียลเอสเตท จำกัด (มหาชน) หรือ SVR เตรียมพร้อมเข้าซื้อขายในตลาดหลักทรัพย์เอ็ม เอ ไอ (mai) ในวันที่ 8 ก.พ.66 และเปิดให้นักลงทุนทั่วไปจองซื้อหุ้น IPO ระหว่างวันที่ 31 ม.ค.-2 ก.พ.66 จำนวนไม่เกิน 130 ล้านหุ้น ที่ระดับราคา 2.20 บาท ผ่าน บล.โกลเบล็ก, บล.ยูโอบี เคย์เฮียน (ประเทศไทย) ,บล.พาย ,บล.ดาโอ และบล.ฟินันเซีย ไซรัส
ทั้งนี้นายรณฤทธิ์ ฐิติสุริยารักษ์ กรรมการบริหารและประธานเจ้าหน้าที่บริหารด้านการเงินอาวุโส SVR เปิดเผยว่า บริษัทฯ เดินหน้าสร้างความเชื่อมั่นว่า SVR จะเป็นหุ้นอสังหาฯอีกหนึ่งตัว ที่ตอบโจทย์นักลงทุนได้อย่างแน่นอน พร้อมตอกย้ำถึงศักยภาพความแข็งแกร่งของบริษัทฯ ที่สามารถฝ่าวิกฤติเศรษฐกิจช่วง COVID-19 ในช่วง 3 ปีที่ผ่านมา แสดงให้เห็นถึงอัตราการเติบโตที่เพิ่มขึ้นอย่างมีนัยสำคัญ ซึ่งเป็นตัวบ่งชี้ให้เห็นถึงโอกาสการก้าวสู่อสังหาฯที่เติบโตแบบ High Growth อย่างต่อเนื่องในอนาคต ที่สำคัญมีโอกาสสร้างอัตราการเติบโต–อัตราการทำกำไร (Growth &amp; GPM) ในระดับที่สูง เพื่อสร้างผลตอบแทนที่ดีสู่ผู้ถือหุ้นในอนาคตอีกด้วย